
Κέρκυρα, 27 Ιουλίου 2026
ΔΕΛΤΙΟ ΤΥΠΟΥ
-6- συλλήψεις κατά τον έλεγχο καταστημάτων σε Ζάκυνθο, Κέρκυρα και Κεφαλονιά
Στη σύλληψη έξι ατόμων προχώρησαν, τα τελευταία 24ωρα, αστυνομικοί Υπηρεσιών των Διευθύνσεων Αστυνομίας Ζακύνθου, Κέρκυρας και Κεφαλληνίας κατά τη διάρκεια ελέγχων που πραγματοποιήθηκαν σε καταστήματα υγειονομικού ενδιαφέροντος.
Ειδικότερα, στη Ζάκυνθο, στο Λαγανά και το Αργάσι, συνελήφθησαν τρία άτομα καθώς λειτουργούσαν, αντίστοιχα, καταστήματα υγειονομικού ενδιαφέροντος, αναπαράγοντας μουσική που υπερέβαινε το επιτρεπτό όριο θορύβου.

Στην Κέρκυρα, στον Κάβο και σε περιοχή της Μέσης Κέρκυρας, συνελήφθησαν υπεύθυνος και ιδιοκτήτης σε αντίστοιχα καταστήματα, για αναπαραγωγή μουσικής που υπερέβαινε το επιτρεπτό όριο θορύβου και παραβίαση ωραρίου λειτουργίας μουσικής.   
Τέλος, στη Σάμη Κεφαλονιάς, σε μία ακόμη περίπτωση, συνελήφθη υπεύθυνος καταστήματος για διατάραξη κοινής ησυχίας. 

Οι έλεγχοι για την τήρηση της νομοθεσίας που διέπει τη λειτουργία των καταστημάτων υγειονομικού ενδιαφέροντος θα συνεχιστούν με αμείωτη ένταση, με σκοπό τη διασφάλιση της ποιότητας ζωής των πολιτών.

